cyanic-selkie/wikianc huggingface dataset:
কৃষ্ণা জেলা
মধ্যযুগ
১৬১১ সালে ব্রিটিশরা মছলিপত্তনমে কুঠি স্থাপন করে। এই শহরই সেই সময় তাদের সদর ছিল। ১৬৪১ সালে এখান থেকে মাদ্রাজে (অধুনা চেন্নাই) তারা সদর স্থানান্তরিত করে। মছলিপত্তনমে ওলন্দাজ ও ফরাসিদেরও কুঠি ছিল। ১৭৪৮ সালে নিজাম-উল-মুলকের মৃত্যুর পর তার উত্তরাধিকারীদের মধ্যে মসনদের দখল নিয়ে বিবাদ বাধে। এই বিবাদে ইংরেজ ও ফরাসিরাও যোগদান করে। ১৭৬১ সালে নিজাম আলি খান গোলকোন্ডার শাসক ঘোষিত হলে ব্রিটিশরা প্রথমে মছলিপত্তনম, নিজামপত্তনমক ও কোন্ডাবিডু এবং পরে সমগ্র উত্তর সরকার নিজেদের আয়ত্তে আনে। প্রথমে এই জেলা মছলিপত্তনম থেকে একজন চিফ ও কাউন্সিল দ্বারা শাসিত হত। ১৭৯৪ সালে বোর্ড অফ রেভিনিউয়ের কাছে দায়বদ্ধ কালেকটরদের মছলিপত্তনমে নিয়োগ করা শুরু হয়।
জনপরিসংখ্যান
২০১১ সালের জনগণনা অনুসারে, কৃষ্ণা জেলার জনসংখ্যা ৪,৫২৯,০০৯। এই জেলার জনসংখ্যা ক্রোয়েশিয়া রাষ্ট্র বা মার্কিন যুক্তরাষ্ট্রের লুসিয়ানা রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৩৪তম এবং অন্ধ্রপ্রদেশের জেলাগুলির মধ্যে ৪র্থ। জেলার জনঘনত্ব । ২০০১-২০১১ দশকে এই জেলায় জনসংখ্যা বৃদ্ধির হার ৮.১৫%। কৃষ্ণা জেলায় লিঙ্গানুপাতের হার প্রতি ১০০০ পুরুষে ৯৯৭ জন নারী এবং সাক্ষরতার হার ৭৪.৩৭%.
গৃহব্যবস্থা
২০০৭-২০০৮ সালে ইন্টারন্যাশনাল ইনস্টিটিউট ফর পপুলেশন সায়েন্সেস কৃষ্ণা জেলার ৩৪টি গ্রামের ১২২৯টি গ্রামে একটি সমীক্ষা চালায়। এই সমীক্ষা থেকে জানা যায়, ৯৪.৭% বাড়িতে বিদ্যুৎ সংযোগ, ৯৩.৪% বাড়িতে পানীয় জলের সংযোগ ও ৬০.৩% বাড়িতে শৌচালয় আছে এবং ৪৫.৫% পাকা বাড়িতে বাস করে। ২০.৬% মেয়ের বিয়ে বিবাহযোগ্য বয়সে (১৮ বছর বয়স) পৌঁছানোর আগেই হয়ে যায় এবং ৭৬.৯% সাক্ষাৎকারদাতার একটি করে বিপিএল রেশন কার্ড আছে।
ভূগোল
কৃষ্ণা জেলাটি অন্ধ্রপ্রদেশ রাজ্যের পূর্ব উপকূলে অবস্থিত। এই জেলার পূর্ব দিকে রয়েছে অন্ধ্রপ্রদেশের পশ্চিম গোদাবরী জেলা, দক্ষিণ দিকে রয়েছে বঙ্গোপসাগর, পশ্চিম দিকে রয়েছে অন্ধ্রপ্রদেশের গুন্টুর জেলা ও তেলেঙ্গানার নালগোন্ডা জেলা এবং উত্তর দিকে রয়েছে তেলেঙ্গানার খাম্মাম জেলা। কৃষ্ণা জেলার আয়তন । এই জেলার আয়তন কর্সিকার আয়তনের প্রায় সমান। কৃষ্ণা জেলার ভূভাগটি দুই ভাগে বিভক্ত। যথা: উচ্চভূমি অঞ্চল ও কৃষ্ণা নদীর বদ্বীপ অঞ্চল।
প্রাণী ও উদ্ভিদ
কৃষ্ণা জেলার ৯% অঞ্চল অরণ্যভূমি। যদিও এই জেলার নন্দীগম, বিজয়ওয়াড়া, তিরুবুরু, নুজবিদ, গন্নাবরম, বন্দর ও দিবি তালুকে কয়েকটি সংরক্ষিত বনাঞ্চল রয়েছে। ‘পোনুকু’ (গাইরোক্যাপাস জ্যাকুইনি) নামে একধরনের হালকা কাঠ কোন্ডাপল্লি পাহাড়ে পাওয়া যায়। কোন্ডাপল্লির বিখ্যাত খেলনা তৈরির কাজে এই কাঠ ব্যবহৃত হয়। এছাড়া এই জেলায় টেরোকার্পাস, টেরিমিনালিয়া, অ্যানোগেসাস, লোগুস্ট্রোএইনাই ও ক্যাসুরিনা প্রভৃতি প্রজাতির গাছও দেখা যায়।
চিতাবাঘ, হায়না, বনবিড়াল, শিয়াল, ভালুক ও অন্যান্য মাংসাশী স্তন্যপায়ী প্রাণী এই জেলার বনাঞ্চলগুলিতে দেখা যায়। চিতল হরিণ, সম্বর, ব্ল্যাকবাক ও অন্যান্য তৃণভোজী প্রাণী দেখা যায় অভ্যন্তরীণ বনাঞ্চলগুলিতে। এই জেলায় প্রচুর মুরাহ্‌ মহিষ ও গোরু পাওয়া যায়।
প্রশাসনিক বিভাগ
কৃষ্ণা জেলা ৪টি রাজস্ব বিভাগে বিভক্ত। এগুলি হল: বিজয়ওয়াড়া, নুজবিড, মছলিপত্তনম ও গুডিবাডা রাজস্ব বিভাগ। প্রতিটি রাজস্ব বিভাগ একজন সাব-কালেকটরের অধীনস্থ। এই রাজস্ব বিভাগগুলি আবার ৫০টি মণ্ডলে বিভক্ত। ৪৯টি মণ্ডল পরিষদ, ৯৭৩টি পঞ্চায়েত, ১০০৫টি গ্রাম ও ৫টি পুরসভা নিয়ে এই মণ্ডলগুলি গঠিত। এই জেলায় ২০টি শহর রয়েছে। এর মধ্যে একটি পৌরসংস্থা, ৫টি পুরসভা, ৩টি নগর পঞ্চায়েত ও ১১টি সেন্সাস টাউন। বিজয়ওয়াড়া এই জেলার একমাত্র পৌরসংস্থা। জেলার ৫টিপৌরসভা হল গুডিবাডা, জগগাইয়াপেটা, মছলিপত্তনম, নুজবিড ও পেডানা। ২০১১ সালে বুয়য়ুরু, নন্দীগম ও তিরুবুরু নগর পঞ্চায়েতের মর্যাদা পেয়েছে। জেলার ১১টি সেন্সাস টাউন হল কানুরু, পোরাঙ্কি, তাডিগাপাডা, ইয়ানামালাকুডুরু, কাঙ্কিপাডু, রামবরপ্পাডু, প্রসাদমপাডু, গুন্টুপল্লি, ইব্রাহিমপত্তনম, কোন্ডাপল্লি ও তিরুবুরু।
মণ্ডল
কৃষ্ণা জেলার ৪টি রাজস্ব বিভাগের অধীনস্থ ৫০টি মণ্ডলের তালিকা নিচে দেওয়া হল:
রাজনীতি
কৃষ্ণা জেলায় দুটি লোকসভা কেন্দ্র রয়েছে। এগুলি হল বিজয়ওয়াড়া ও মছলিপত্তনম লোকসভা কেন্দ্র। অন্ধ্রপ্রদেশ বিধানসভার ১৬টি কেন্দ্র এই জেলার অন্তর্ভুক্ত। এগুলি হল: তিরুবুরু (তফসিলি জাতি), নন্দীগম (তফসিলি জাতি), মাইলাবরম, জগগায়াপেটা, বিজয়ওয়াড়া পশ্চিম, বিজয়ওয়াড়া মধ্য, বিজয়ওয়াড়া পূর্ব, পেনামালুরু, নুজবিড, গন্নাবরম, পেডানা, গুডিবাডা, কাইকালুরু, মছলিপত্তনম, অবনীগাড্ডা ও পামাররু বিধানসভা কেন্দ্র (তফসিলি জাতি)। এই জেলার প্রধান রাজনৈতিক দলগুলি হল তেলুগু দেশম পার্টি, ওয়াইএসআর কংগ্রেস, ভারতীয় জনতা পার্টি, লোক সত্তা পার্টি, ভারতের কমিউনিস্ট পার্টি ও ভারতের কমিউনিস্ট পার্টি (মার্ক্সবাদী)।
সংস্কৃতি
কৃষ্ণা জেলার সংস্কৃতি গ্রামীণ এলাকায় প্রধানত প্রথাগত এবং বিজয়ওয়াড়ায় অপেক্ষাকৃত আধুনিক প্রকৃতির। এই জেলা কুচিপুডি নামক ভারতীয় শাস্ত্রীয় নৃত্যের জন্মস্থান হিসেবে খ্যাত। কৃষ্ণা জেলায় তেলুগু ভাষার যে উপভাষাটি প্রচলিত, সেটিই প্রামাণ্য তেলুগু হিসেবে গণ্য হয়।
খেলাধুলা
কৃষ্ণা জেলার সর্বাধিক জনপ্রিয় খেলা হল কবাডি। এছাড়া ক্রিকেট, ভলিবল, ব্যাডমিন্টন, বাস্কেটবল ও টেনিসও জনপ্রিয়। বিজয়ওয়াড়ার ইন্দিরা গান্ধী মিউনিসিপ্যাল স্টেডিয়ামে ভারতের একদিনের আন্তর্জাতিক ক্রিকেট ম্যাচ আয়োজিত হয়ে থাকে। গুডিবাডার প্রধান ক্রীড়াঙ্গনটি হল এনটিআর স্টেডিয়াম। এটি অ্যাথলেটিকস, ভলিবল, ক্রিকেট অনুশীলন, খো খো, কবাডি, ব্যাডমিন্টন, টেনিস ও বাস্কেটবলের জন্য ব্যবহৃত হয়।
রেলপথে
গোলকুন্ডা এক্সপ্রেস এর প্রধান ট্রেন।
ক্রেপাসকুলার
thumb|250px|পূর্ণাঙ্গ [[জোনাকি পোকা -একটি ক্রেপাসকুলার বা গোধূলিকালীন পতঙ্গ]]
গোধূলিকালীন (Crepuscular) প্রাণী হল তারা, যারা প্রধানত গোধূলির সময়ে অর্থাৎ ভোরে এবং সন্ধ্যায় সক্রিয় থাকে।
ব্যুৎপত্তি এবং প্রয়োগবিধি
Crepuscular শব্দটি লাতিন Crepusculum, অর্থ গোধূলি, থেকে উদ্ভূত হয়েছে। এর অর্থ সাধারণত দিনের উজ্জ্বল আলোতে এবং রাতের গভীর অন্ধকারে সক্রিয় দিবাচর ও নিশাচর প্রাণী থেকে ভিন্নতা প্রকাশ করে। এই ভিন্নতা অবশ্য পরম কিছু নয়, কারণ গোধূলিকালীন প্রাণীরা তীব্র চন্দ্রালোকে রাতে অথবা দিনের ম্লান আলোতেও সক্রিয় হয়ে উঠতে পারে। এই শব্দের ব্যবহার অনেকটাই অস্পষ্ট, উদাহরণস্বরূপ, কিছু প্রাণী রয়েছে যাদেরকে নিশাচর বলা হয়, তারা আসলে গোধূলিকালীন প্রাণী।
গোধূলিকালীন আচরণের বিশেষ শ্রেণীর মধ্যে অন্তর্ভুক্ত রয়েছে প্রভাতি বা ম্যাটুটিনাল এবং সান্ধ্যকালীন বা ভেসপেরটাইন যারা যথাক্রমে ভোর এবং সন্ধ্যাকালে সক্রিয় থাকে। যারা ভোর এবং সন্ধ্যা, উভয় সময়েই সক্রিয় থাকে তাদের বাইমোডাল সক্রিয়তার ধরন রয়েছে বলে মনে করা হয়।
অভিযোজনের সাথে প্রাসঙ্গিকতা
সক্রিয়তার বিভিন্ন ধরনকে মূলত শিকারীবিরোধী অভিযোজন বলে ধারণা করা হয়, যদিও এর কিছু কিছু শিকারী অভিযোজনও হতে পারে। অনেক শিকারী প্রাণী খাদ্য সংগ্রহে প্রধানত রাতের আঁধারে বের হয়, আবার অন্যান্যরা বের হয় পূর্ণ সূর্যালোকে। এভাবে, ক্রেপাসকুলার বা গোধূলিকালীন স্বভাব শিকারের চাপ কমিয়ে এসব প্রাণীর পপুলেশন বৃদ্ধি করে। এই ঘটনা একটা নতুন ভারসাম্য আসার আগ পর্যন্ত সেসব শিকারীদেরকে উত্তম খোরাকের সুযোগ করে দেয় যারা তাদের মনোযোগ ক্রেপাসকুলার শিকারের উপর নিবদ্ধ রাখে। এরকম পরিবর্তীত ভারসাম্য ইকোলজিতে সর্বত্র বিদ্যমান।
কতিপয় শিকারী প্রজাতি অন্যান্য শিকারীদের সাথে প্রতিযোগীতার ফলে নিজস্ব স্বভাবকে বিন্যস্ত করে নেয়। উদাহরণ হিসেবে বলা যায় গ্যালাপাগোস দ্বীপে পুঞ্জেরর উপর নির্ভরশীল শর্ট-ইয়ারড পেঁচার কথা যারা এমনিতে সাধারণত দিবাচর, কিন্তু গ্যালাপাগোস হকের বাসস্থান শান্তা ক্রুজের মতোন অন্যান্য দ্বীপপুঞ্জে এরা গোধূলিকালীন বা ক্রেপাসকুলার হয়।
শিকারের সাথে সংশ্লিষ্টতা ছাড়াও গরম অঞ্চলে ক্রেপাসকুলার সক্রিয়তা তাপীয় পীড়ন এড়ানোর জন্য অন্যতম উপায়।
ক্রেপাসকুলার আচরণের সংঘটন
আমাদের পরিচিত অনেক স্তন্যপায়ী প্রজাতি ক্রেপাসকুলার। এদের মধ্যে রয়েছে, কিছু বাদুড়, হ্যামস্টার (ধেড়ে ইঁদুরের মতো প্রাণী), বিড়াল, কুকুর, খরগোশ, ফেরেট (নকুল-জাতীয় সাদা রঙের প্রাণীবিশেষ), গিনিপিগ, এবং ইঁদুর। অন্যান্য স্তন্যপায়ী ক্রেপাসকুলারের মধ্যে আছে ওসেলট (মধ্য আমেরিকার চিতাবাঘের মতো একজাতের বেড়াল), প্রসিমিয়ান, লাল পান্ডা, ভালুক, হরিণ, মুজ (আমেরিকার হরিণবিশেষ), চিনচিলা (দক্ষিণ আমেরিকার কাঠবিড়ালসদৃশ জন্তুবিশেষ), নেংটি ইঁদুর, স্কাংক (উত্তর আমেরিকার ভোঁদড়জাতীয় প্রাণীবিশেষ), ওয়ামব্যাট, কুয়ল, চিত্রা হায়েনা, ববক্যাট, টেনরেসিডা, কেপিবারা, আফ্রিকান বন্য কুকুর, সিটাটুঙ্গা, এবং বিলুপ্ত তাসমানিয়ান বাঘ। ক্রেপাসকুলার পাখির মধ্যে কমন নাইটহক, চিমনি সুইফট, আমেরিকান উডকক, এবং স্পটেড ক্রেক উল্লেখযোগ্য।
অনেক মথ, গুবরে পোকা, মাছি, এবং অন্যান্য কীটও গোধুলিচারি, মূলত ভেসপেরটাইন।
দায়কুন্দি প্রদেশ
দায়কুন্দি প্রদেশ আফগানিস্তানের ৩৪টি প্রদেশের একটি। এটি একটি নতুন প্রদেশ। ২০০৪ সালের ২৮শে মার্চ ওরুজগন প্রদেশের দক্ষিণের অংশবিশেষ নিয়ে প্রদেশটি প্রতিষ্ঠা করা হয়।
প্রদেশটি কাবুল থেকে ৩১০ কিলোমিটার দূরে অবস্থিত। নিলি প্রদেশের রাজধানী। এই প্রদেশে প্রধানত হাজারা জাতির লোকেরা বাস করেন।
স্ট্যাটকাউন্টার
স্ট্যাটকাউন্টার হলো ওয়েবসাইটের ট্রাফিক বিশ্লেষণ সংক্রান্ত একটি ওয়েবসাইট। যেকোনো ব্যবহারকারী স্ট্যাটকাউন্টারে বিনামূল্যে রেজিষ্ট্রেশন করে নিজস্ব ওয়েবসাইটের ওয়েবসাইট ভিজিটর সংখ্যা ও বিশ্লেষণ সংক্রান্ত পরিসংখ্যান দেখতে পারে। এটি ১৯৯৯ সালে প্রতিষ্ঠিত হয়। ওয়েবসাইটির মূল সেবা "ওয়েবসাইট প্রদর্শন সংখ্যা (Page Views) বা ওয়েবসাইট ভিজিটর সংখ্যা" সাধারণত যে কেউ বিনামূল্যে ব্যবহার করতে পারে। কিন্তু এটির উন্নত সেবাটি ব্যবহারের ক্ষেত্রে প্রতিমাসে US$৫ থেকে US$১১৯ ডলার পর্যন্ত খরচ পড়ে থাকে। স্ট্যাটকাউন্টার ওয়েবসাইটটি আয়ারল্যান্ডের ডাবলিন ভিত্তিক ওয়েবসাইট, যদিও এটির পরিষেবা বিশ্বব্যাপী চালু আছে। ২০১৯ সালের মে মাসের হিসাব অনুযায়ী, সারাবিশ্বের সকল ওয়েবসাইটের ০.৯ শতাংশ ওয়েবসাইটে স্ট্যাটকাউন্টারের পরিষেবা ব্যবহার করা হচ্ছে।
স্ট্যাটকাউন্টার প্রতিমাসে ৩ মিলিয়ন সাইট থেকে তাদের গ্রাহকদের ১৫ বিলিয়ন বার ওয়েবসাইটের প্রদর্শন বা ভিজিট সংখ্যা হিসাব করে থাকে। এই কোম্পানিটি অডান কুলেন ১৬ বছর বয়সে ১৯৯৯ সালে প্রতিষ্ঠা করেন। কুলেন ২০০৮ সালে আরকম গোল্ডেন স্পাইডার অ্যাওয়ার্ড কর্তৃক "ইন্টারনেট হিরো" পুরস্কার প্রাপ্ত হন। এছাড়াও তিনি ২০০৭ সালে বিজনেস উইক বা বাণিজ্য সপ্তাহে ইউরোপের তরুণ বর্ষসেরা উদ্দোক্তা নির্বাচিত হন। ২০০৮ সালে কোম্পানিটি বিশ্বব্যাপী তাদের ওয়েবসাইটের ২ মিলিয়ন সংখ্যক গ্রাহকের মাইলফলক স্পর্শ অতিক্রম করেন।
ওয়েস অ্যান্ডারসন
ওয়েজলি ওয়েল্‌স অ্যান্ডারসন (Wesley Wales Anderson; জন্ম: ১লা মে ১৯৬৯) একজন মার্কিন চলচ্চিত্র পরিচালক, লেখক এবং প্রযোজক। এছাড়া তিনি টেলিভিশনের জন্য বাণিজ্যিক চলচ্চিত্রও নির্মাণ করেছেন। তার চলচ্চিত্রগুলো ভিন্নধর্মী দৃশ্যায়ন ও বর্ণনাশৈলীর জন্য পরিচিত। অ্যান্ডারসনকে বর্তমান সময়ের ওতোর (রচয়িতা-পরিচালক) হিসেবে গণ্য করা হয়। তিনি তার কাজের জন্য সমালোচকদের নিকট থেকে প্রশংসা অর্জন করেছেন এবং তার পরিচালিত তিনটি চলচ্চিত্র - দ্য রয়্যাল টেনেনবমস, মুনরাইজ কিংডম ও দ্য গ্র্যান্ড বুদাপেস্ট হোটেল বিবিসির ২০১৫ সালের একবিংশ শতাব্দীর সেরা চলচ্চিত্রের তালিকায় অন্তর্ভুক্ত হয়েছে।
তিনি দ্য রয়্যাল টেনেনবমস, মুনরাইজ কিংডম ও দ্য গ্র্যান্ড বুদাপেস্ট হোটেল চলচ্চিত্রের জন্য তিনবার শ্রেষ্ঠ মৌলিক চিত্রনাট্যের জন্য একাডেমি পুরস্কার মনোনয়ন লাভ করেন। তিনি ফ্যান্ট্যাস্টিক মিস্টার ফক্স-এর জন্য শ্রেষ্ঠ অ্যানিমেটেড চলচ্চিত্রের জন্য একাডেমি পুরস্কারের মনোনয়ন লাভ করেন। দ্য গ্র্যান্ড বুদাপেস্ট হোটেল চলচ্চিত্রের জন্য তিনি প্রথমবার শ্রেষ্ঠ পরিচালনার জন্য একাডেমি পুরস্কারের মনোনয়ন লাভ করেন এবং সেরা সঙ্গীতধর্মী বা হাস্যরসাত্মক চলচ্চিত্র বিভাগে গোল্ডেন গ্লোব পুরস্কার ও শ্রেষ্ঠ মৌলিক চিত্রনাট্য বিভাগে বাফটা পুরস্কার অর্জন করেন।
প্রথম জীবন
ওয়েজলি ওয়েল্‌স অ্যান্ডারসণের জন্ম ১ মে, ১৯৬৯ সালে টেক্সাসের হিউস্টনে।
ইবনে সাহল
থাম্ব|মিলির পান্ডুলিপির একটি অংশ যা থেকে দেখা যাচ্ছে যে প্রতিসরণের সূত্রগুলো ইবন সাহলের আবিষ্কার এবং তা স্নেলের অনেক আগেই আবিষ্কার হয়েছিলো।(Rashed ১৯৯০ থেকে ) ইবনে সাহল (সম্পূর্ণ নাম আবু সা'দ আল আ'লা ইবন সাহল أبو سعد العلاء ابن سهل ৯৪০-১০০০ খ্রিস্টাব্দ) ইসলামের সোনালী যুগের একজন ফারসি    গণিতবিদ ও পদার্থবিদ ছিলেন। এছাড়াও তিনি বাগদাদের বুওয়াইহিদ আদালতের সাথে যুক্ত ছিলেন। তার নাম থেকে আমরা তার জন্মভুমির আন্দাজ করতে পারছি না।
৯৮৪ খ্রিস্টাব্দের দিকে আলোক বিজ্ঞানের উপর একটি গ্রন্থ লেখার কারণে তিনি পরিচিত। ১৯৯৩ সালে রুশদি রাশেদ এই গ্রন্থের দুইটি পান্ডুলিপি উদ্ধার করেন দামেস্ক, আল জাহিরিয়্যা পান্ডুলিপি ৪৮৭১, ৩ fols এবং তেহরান, মিলি পান্ডুলিপি ৮৬৭, ৫১ fols. তেহরান পান্ডুলিপিটি খুবই খারাপভাবে নষ্ট হয়ে গেছে ও দামেস্ক পান্ডুলিপিটির একটি অনুচ্ছেদ সম্পূর্ণ উধাও হয়ে আছে। দামেস্ক পান্ডুলিপির শিরোনাম হচ্ছে ফি আল-আ'লা আল-মুহরিকা "জ্বলন্ত বাদ্যযন্ত্র বিষয়ে" ও তেহরান পান্ডুলিপির শিরোনাম হচ্ছে কিতাব আল হাররাকাত "জ্বলন্তদের বই"। ইবন সাহল হচ্ছে প্রথম মুসলিম পণ্ডিত যিনি টলেমির লেখা 'অপটিকস' গ্রন্থটি অধ্যায়ন করেছেন এবং তিনি ইবন আল হিশামের লেখা 'কিতাব আল মানাযির' এর গ্রন্থায়নে গুরুত্বপূর্ণ ভূমিকা পালন করেন। ইবন সাহল বক্রীয় লেন্স ও দর্পণ এর ধর্ম নিয়ে কাজ করেছেন এবং কখনো কখনো তাকে প্রতিসরণ এর সূত্র (স্নেলের সূত্র) এর আবিষ্কারক ধরা হয়। ইবন সাহল এই সূত্রের সাহায্যে এমন লেন্সের গঠন বর্ণনা করেন যার কোনো জ্যমিতিক কেন্দ্র নেই। গ্রন্থের বাকি অংশে ইবন সাহল পরাবৃত্তীয় দর্পণ, এলিপসয়ডাল দর্পণ, উভোত্তল দর্পণ এবং হাইপারবোলিক বক্র রেখা আকার কিছু নীতি বর্ণনা করেন।
আরাফাতের পাহাড়
আরাফাতের পাহাড় (جبل عرفات) সৌদি আরবের মক্কার পূর্ব দিকে আরাফাতে অবস্থিত একটি পাহাড়। একে জাবালে রহমত (রহমতের পাহাড়) বলেও উল্লেখ করা হয়। রাসূল মুহাম্মদ এখানে দাঁড়িয়ে হজযাত্রীদের সামনে বিদায় হজের ভাষণ দিয়েছিলেন। পাহাড়টি গ্রানাইটে গঠিত এবং উচ্চতা প্রায় ৭০ মি।
জিলহজের ৯ তারিখ আরাফাতের দিন হাজিরা আরাফাতে অবস্থান করেন এবং আল্লাহর কাছে নিজের পাপের কারণে ক্ষমা চান।
হজ
৯ জিলহজ সূর্যাস্তের মাধ্যমে আরাফাতের কার্যক্রম সমাপ্ত হয়। এরপর হজযাত্রীরা মুজদালিফার উদ্দেশ্যে যাত্রা করেন। মুজদালিফায় মাগরিব ও ইশার নামাজ একত্রে পড়া হয়।
ঢাকা দ্বিতীয় বিভাগ ফুটবল লিগ
ঢাকা দ্বিতীয় বিভাগ ফুটবল লীগ ( Dhaka Second Division Football League) বাংলাদেশের চতুর্থ স্তরের ফুটবল লীগ এবং ঢাকার দ্বিতীয় সর্বোচ্চ লীগ বিভাগ। লীগটি আনুষ্ঠানিকভাবে ১৯৪৮ সালে ঢাকা লিগর দ্বিতীয় স্তর হিসাবে প্রতিষ্ঠিত হয়েছিল, যখন বাংলাদেশ তখনও পাকিস্তানের নিয়ন্ত্রণে ছিল।
১৯৯২ সাল পর্যন্ত এটি ছিল বাংলাদেশী ফুটবলের দ্বিতীয় স্তর, যা ১৯৯৩ সালে বর্তমানে বিলুপ্ত ঢাকা প্রথম বিভাগ ফুটবল লীগ দ্বারা প্রতিস্থাপিত হয়েছিল। ২০১২ সালে লিগটি দেশের চতুর্থ স্তরে পরিণত হয়। সুপার লিগের রাউন্ডে শীর্ষস্থানীয় দুটি দল স্বয়ংক্রিয়ভাবে ঢাকা সিনিয়র ডিভিশন লিগে (পূর্বে ঢাকা লীগ) উন্নীত হয়।
লিগটি দেশের আধা-পেশাদার ফুটবলের দ্বিতীয় সর্বোচ্চ বিভাগ এবং এটি বাংলাদেশ ফুটবল ফেডারেশন (বিএফএফ) তত্ত্বাবধানে ঢাকা মেট্রোপলিশন ফুটবল কমিটি দ্বারা পরিচালিত হয়।
২০১৭
২০১৭ সালে ৮ জুন তারিখে বাংলাদেশ ফুটবল ফেডারেশন ২০১৬-১৭ লিগের সময় ঢাকা ইউনাইটেড স্পোর্টস ক্লাব এবং ফ্রেন্ডস সোশ্যাল ওয়েলফেয়ার সংস্থা ছেড়ে দেয় কারণ উভয় ক্লাবই একটি নির্দিষ্ট ম্যাচ খেলার জন্য দোষী সাব্যস্ত হয়। তাদের উভয়কে ৫০০০০ টাকা জরিমানা করা হয়েছিল এবং ঢাকা ইউনাইটেড স্পোর্টস ক্লাবের তিনজন খেলোয়াড়কে ফিক্সড-ম্যাচে জড়িত থাকার কারণে বিভিন্ন মেয়াদে সাসপেন্ড করা হয়েছিল যার ফলে ফ্রেন্ডস সোশ্যাল ওয়েলফেয়ার অর্গানাইজেশন গেমটি জিতেছিল এবং এইভাবে নির্বাসন এড়াতে পেরেছিল।
২০২১-২২
১০ নভেম্বর ২০২২ সালে বাংলাদেশ ফুটবল ফেডারেশন বিজি প্রেস স্পোর্টস এবং রিক্রিয়েশন ক্লাব এবং খিলগাঁও ফুটবল একাডেমি উভয়কেই ম্যাচ ফিক্সিংয়ের জন্য দোষী সাব্যস্ত করে। উভয় ক্লাবকে ৫ লাখ টাকা করে জরিমানা করা হয়েছে। বিজি প্রেসের তিন পয়েন্ট কাটা হয়েছে, ক্লাবের সাধারণ সম্পাদক শিকদার মশিউর রহমান, প্রধান কোচ মোঃ দেলোয়ার হোসেন এবং দলের ম্যানেজার মোঃ রফিকুল ইসলাম সরকারকে ছয় মাসের জন্য ফুটবল কার্যক্রম থেকে নিষিদ্ধ করা হয়েছে। বিজি প্রেসের পাঁচ খেলোয়াড় সালমান রহমান, মোস্তাফিজুর রহমান, শাহিন আলম প্রান্ত, স্বাধীন বিশ্বাস ও মেহেদী হাসানকেও ছয় মাসের জন্য নিষিদ্ধ করা হয়েছে এবং মোঃ তানিস মিয়াকে তিন মাসের জন্য নিষিদ্ধ করা হয়েছে। খিলগাঁও ফুটবল একাডেমি ইতিমধ্যেই লীগ থেকে বহিষ্কৃত হয়েছে এবং ক্লাবের সভাপতি হাজী মোঃ নজরুল ইসলাম, সাধারণ সম্পাদক মোঃ রফিকুল ইসলাম, প্রধান কোচ মোঃ হাবিবুর রহমান এবং টিম ম্যানেজার ফারুক আহমেদকে ছয় মাসের জন্য ফুটবল কার্যক্রমে অংশ নিতে নিষিদ্ধ করা হয়েছে।
নরেন বিশ্বাস
জন্ম ও শিক্ষা
নরেন বিশ্বাস ১৯৪৫ সালের ১৬ নভেম্বর গোপালগঞ্জের মুকসুদপুর উপজেলার মাঝিগাতি গ্রামে জন্মগ্রহণ করেন। তার পিতা নগেন্দ্রনাথ বিশ্বাস ও মা হরিদাসী বিশ্বাস। তিনি গোপালগঞ্জের কাশিয়ানী উপজেলার ওড়াকান্দি মিড হাইস্কুল থেকে মাধ্যমিক ও রামদিয়া শ্রীকৃষ্ণ কলেজ থেকে উচ্চমাধ্যমিক পাশ করেন। উচ্চ শিক্ষার জন্য তিনি ঢাকায় যান এবং ঢাকা বিশ্ববিদ্যালয়ের বাংলা বিভাগে ভর্তি হন। ১৯৬৫ সালে বাংলা বিভাগ থেকে অনার্স এবং ১৯৬৬ সালে মাস্টার্স পাশ করেন।
শিক্ষকতা
১৯৬৬-১৯৭৬ সাল পর্যন্ত নরেন বিশ্বাস মাদারীপুর নাজিমউদ্দিন কলেজে অধ্যাপনা করেন এবং ১৯৭৬ সাল থেকে আমৃত্যু ঢাকা বিশ্ববিদ্যালয়ের বাংলা বিভাগে সহযোগী অধ্যাপক হিসাবে কর্মরত ছিলেন।
মুক্তিযুদ্ধে অবদান
১৯৭১ সালে বাংলাদেশে মুক্তিযুদ্ধ শুরু হলে নরেন বিশ্বাস কলকাতায় চলে যান। তার ভাই নীতিশ বিশ্বাস ছিলেন কলকাতা বিশ্ববিদ্যালয়ের রেজিস্ট্রার। এ সময় তিনি স্বাধীন বাংলা বেতার কেন্দ্রের বিভিন্ন নাটক, জীবন্তিকা ও নকশায় অংশগ্রহণ করেন। নাটক, আবৃত্তি, উচ্চারণ, কথন প্রভৃতি শিল্প-কর্মসাধনার কারণে তিনি খ্যাতি লাভ করেন।
বই
বাংলা ভাষার শুদ্ধ উচ্চারণ শিক্ষার জন্য তিনি বাংলা উচ্চারণ অভিধান নামে একটি বই লিখেন । কাব্যের ব্যাকরণ হিসেবে রচনা করেন কাব্যতত্ত্ব অণ্বেষা ও অলংকার অণ্বেষা নামে দুʼটি বই। উচ্চারণ ও আবৃত্তি চর্চার জন্য কণ্ঠশীলন নামের একটি প্রতিষ্ঠানের তিনি ছিলেন প্রতিষ্ঠাতা সদস্য। তার লেখা অন্যান্য বইগুলো হলোঃ প্রসঙ্গ বাংলা ভাষা, বাংলা উচ্চারণ সূত্র, নিহত কুশীলব, রৌদ্রদিন, ক্রুশবিদ্ধ যিশু, তমসীর ফাঁসি ইত্যাদি।
মৃত্যু
১৯৯৮ সালের ২৭ নভেম্বর নরেন বিশ্বাস মারা যান।
সাহেব বিবি মসজিদ
সাহেব বিবি মসজিদ বাংলাদেশের চট্টগ্রাম জেলার রাউজান উপজেলার বিনাজুরী ইউনিয়নের লেলাঙ্গারা গ্রামে অবস্থিত একটি অতি প্রাচীন মসজিদ ।
ইতিহাস
চট্টগ্রামের ঐতিহাসিক আনোয়ারা থানার শোলকাটা গ্রামের বিশিষ্ট জমিদার আমির মোহাম্মদ চৌধুরীর স্বনামধন্য পত্নী ও চট্টগ্রামের প্রসিদ্ধ মলকা বানুর মাতা সাহেব বিবি আনুমানিক ১৬১২ খৃষ্টাব্দে এই মসজিদের প্রতিষ্ঠা করেন ।
মসজিদের পাশে রয়েছে ফুলবাগান সংবলিত কবরস্থান যেখানে শায়িত আছেন এই মসজিদের প্রতিষ্ঠাতা মরহুম সাহেব বিবি। এছাড়াও, এর পাশে আছে সাহেব বিবি দীঘি যাকে শাহী পুকুরও বলা হয়। কবরস্থানসহ মসজিদটি ৩০ শতক জমির উপর নির্মিত। বিভিন্ন কারু কাজ-সম্বলিত টেরাকোটার ইট ও চুন-সুরকির গাঁথুনিতে মসজিদটি নির্মিত। মসজিদটির সামনে একটি ঈদগাহ ও পাশে কবরস্থান রয়েছে।
স্থাপত্য
এক গম্বুজ বিশিষ্ট মনে করা হলেও এটি আসলে তিন গম্বুজ বিশিষ্ট মসজিদ। তবে বড় গম্বুজের দুই পাশের গম্বুজ দুটি অপেক্ষাকৃত ছোট। এছাড়া চারকোণে চারটি মিনার ও মধ্যভাগে চারটি সহ মোট আটটি মিনার বিদ্যমান। সুন্দর কারুকাজ সংবলিত এই মসজিদের মূল নকশা ও সৌন্দর্য প্রায় অবিকল রয়েছে । এই মসজিদে তিন কাতারে প্রায় ১৫০ জন মুসল্লি নামাজ আদায় করতে পারেন ।
বর্তমান অবস্থা
এই মসজিদ কবরস্থান সহ ৩০ শতক জায়গার উপর নির্মিত। ঐতিহ্যবাহী দর্শনীয় মসজিদে দূর-দূরান্ত থেকে অসংখ্য মুসল্লীও এখানে এসে নামাজ আদায় করেন। কালের সাক্ষী এই মসজিদ দেখার জন্য পর্যটকরাও এখানে ভিড় জমান । প্রায় পাঁচশত বছর পূর্বে নির্মিত স্থাপনাটি রূপগত পরিবর্তন করে সম্প্রতি টাইলস লাগানো হয়েছে ।
ভারতের রাষ্ট্রপতি নির্বাচনের তালিকা
ভারতের রাষ্ট্রপতি নির্বাচন হল একটি পরোক্ষ নির্বাচন যেখানে সংসদের উভয় কক্ষের নির্বাচিত সদস্য, সমস্ত রাজ্যের রাজ্য বিধানসভার নির্বাচিত সদস্য এবং বিধানসভা আছে এমন কেন্দ্রশাসিত অঞ্চলগুলির যেমন, দিল্লি জাতীয় রাজধানী অঞ্চল (এনসিটি), জম্মু ও কাশ্মীর এবং পুদুচেরির নির্বাচিত সদস্যদের নিয়ে ইলেক্টোরাল কলেজ গঠিত। রাষ্ট্রপতি নির্বাচনের প্রক্রিয়াটি প্রধানমন্ত্রীর চেয়ে আরও বিস্তৃত প্রক্রিয়া যিনি শুধুমাত্র লোকসভা সদস্যদের দ্বারা পরোক্ষভাবে (প্রত্যক্ষভাবে জনগণের দ্বারা নির্বাচিত নয়) নির্বাচিত হন। সাংবিধানিক আধিপত্য সহ একটি সাংবিধানিক গণতন্ত্রে সংবিধান ও আইনের শাসন রক্ষা, রক্ষা এবং সংরক্ষণের দায়িত্বসহ রাষ্ট্রপতি সাংবিধানিক প্রধান হওয়ায়, লোকসভা, রাজ্যসভা এবং রাজ্য বিধানসভার সদস্যদের দ্বারা গোপনে ব্যালট পদ্ধতিতে ব্যাপকভাবে নির্বাচিত হন।
৫ ইউরো নোট
পাঁচ ইউরোর নোটটি (প্রতীক: € ৫) ইউরোর নোটের সর্বনিম্ন মূল্য ব্যাংকনোট যা ২০০২ সালে ইউরোর (এর নগদ রূপে) প্রচালন থেকে ব্যবহার করা হচ্ছে। ২৫টি দেশ (আইনগতভাবে ২৩টি) তাদের একমাত্র মুদ্রা হিসেবে ব্যবহার করে আচ্ছে। ২০১৫ সাল অনুযায়ী যার জনসংখ্যার ৩৩৮ মিলিয়নের বেশি। পাঁচ ইউরোর ব্যাংক নোটের ধ্রুপদী স্থাপত্যের (পঞ্চম শতাব্দী পর্যন্ত) সেতু এবং ধনুকাকৃতি খিলান / প্রবেশপথ অঙ্কন করা রয়েছে। পাঁচ ইউরোর ব্যাংকনোটে বিভিন্ন যেমন, জলছাপ, অদৃশ্য কালি, হলোগ্রাম এবং মাইক্রোপ্রিন্টিং যা নথির নির্ভেজালত্ব প্রমাণসহ জটিল নিরাপত্তা বৈশিষ্ট্য রয়েছে। সেপ্টেম্বর ২০১৫ সালে, ইউরোজোনে প্রায় ১,৭০৮,৪৮৪,২২৭টি পাঁচ ইউরোর ব্যাংকনোট রয়েছে।
৮ই নভেম্বর, ২০১২ সালে, ইউরোপীয় কেন্দ্রীয় ব্যাংক ঘোষণা দেয় যে, প্রথম সিরিজের ব্যাংকনোট ২রা মে, ২০১৩ সাল থেকে প্রতিস্থাপিত করা হবে যা ৫ ইউরো নোট দিয়ে শুরু হবে।
ইতিহাস
ইউরো ১লা জানুয়ারি, ১৯৯৯ সালে ইউরোপের ৩০০ মিলিয়নের বেশি মানুষের মুদ্রা হিসেবে প্রতিষ্ঠিত করা হয়। প্রথম তিন বছর ইউরো অস্তিত্ব একটি অদৃশ্য মুদ্রার হিসেবে ছিল, যা শুধুমাত্র হিসাববিদ্যায় ব্যবহৃত হত। ১লা জানুয়ারি, ২০০২ সালে ইউরোজোনের ১২টি দেশের জাতীয় ব্যাংকনোট ও কয়েন যেমন, আইরিশ পাউন্ড, ডয়চে মার্ক এবং ইতালীয় লিরা একটি নির্দিষ্ট রূপান্তর রেটে প্রতিস্থাপন করে ইউরো চালু হয়।
বর্তমান ইউরোপীয় ইউনিয়নের ২৮টি রাষ্ট্রের সদস্যের মধ্যে ১৯টি ইউরো ব্যাংকনোট ও কয়েন বৈধমুদ্রা হিসেবে ব্যবহার করছে। অ্যান্ডোরা, মোনাকো, সান মারিনো এবং ভ্যাটিকান সিটির মাইক্রো-যুক্তরাষ্ট্র ইউরোপীয় সম্প্রদায়ের সাথে একটি আনুষ্ঠানিক ব্যবস্থা ভিত্তিতে ইউরো ব্যবহার করছে।
২০০৭ সালে স্লোভেনিয়া, ২০০৮ সালে সাইপ্রাস এবং মাল্টা, ২০০৯ সালে স্লোভাকিয়া, ২০১১ সালে ইস্তোনিয়া, ১লা জানুয়ারি, ২০১৪ সালে লাটভিয়া এবং ১লা জানুয়ারি, ২০১৫ সালে লিথুয়ানিয়া ইউরোতে যোগদান করে।
পরিবর্তন সময়সীমা
প্রাক্তন মুদ্রা নোট ও কয়েন ইউরোতে পরিবর্তন সময়সীমা কাল ছিল প্রায় দুই মাস, ১লা জানুয়ারি, ২০০২ থেকে ২৮শে ফেব্রুয়ারি, ২০০২ সাল পর্যন্ত। বিভিন্ন সদস্য রাষ্ট্রের জন্য তাদের পুরানো জাতীয় মুদ্রাসমূহ বিভিন্ন সদস্য রাষ্ট্রের সরকারি তারিখ অনুযায়ী আইনগত স্বীকৃতি স্থগিত করা হয়েছে। ফলে বিভিন্ন সদস্য রাষ্ট্রসমূহের পুরানো জাতীয় মুদ্রাসমূহ ঐ তারিখের মধ্যে ইউরোতে রূপান্তরিত না করলে পরে তা মূল্যহীন হবে যাবে। সর্বপ্রথম তারিখ ছিল জার্মানির, ৩১শে ডিসেম্বর, ২০০১ সালে সরকারিভাবে আইনগত স্বীকৃতি স্থগিত করা হয়েছিল কিন্তু বিনিময় সময়সীমা পরে আরো দুই মাস, ২৮শে ফেব্রুয়ারি, ২০০২ সাল পর্যন্ত বাড়ানো হয়। পুরানো মুদ্রা আইনগতভাবে স্বীকৃত স্থগিত করা হলেও তারা দশ বছর বা এর কম সময়সীমা পর্যন্ত জাতীয় কেন্দ্রীয় ব্যাংক কর্তৃক গৃহীত অব্যাহত থাকে।
পরিবর্তনসমূহ
নভেম্বর ২০০৩ সালের আগে মুদ্রিত নোটসমূহে ইউরোপীয় কেন্দ্রীয় ব্যাংকের প্রথম সভাপতি উইম ডাসুনবার্গের স্বাক্ষর রয়েছে। ১লা নভেম্বর, ২০০৩ সাল থেকে জাঁ-ক্লদ ত্রিসে, উইম ডাসুনবার্গের স্বাক্ষর প্রতিস্থাপিত করে, এবং নভেম্বর ২০০৩ থেকে মার্চ ২০১২ সালে ছাপানো ইউরোতে তার স্বাক্ষর প্রদর্শিত হয়। মার্চ ২০১২ সালের পরে বর্তমান ইউরোপীয় কেন্দ্রীয় ব্যাংকের তৃতীয় সভাপতি মারিও দ্রাগির স্বাক্ষর ইউরোতে বহন করছে।
মে ২০১৩ সাল পর্যন্ত ইউরো নোটের শুধুমাত্র একটি সিরিজ ছিল, প্রথমটির অনুরূপে একটি নতুন সিরিজ মুক্তি করার পরিকল্পনা করা হয়েছে। ব্যাংক নোট ঊর্ধ্বক্রম অনুযায়ী প্রতিস্থাপিত করা হচ্ছে। সেই জন্য, প্রথম নতুন নোট হচ্ছে ৫ ইউরো নোট যা ২রা মে, ২০১৩ সাল থেকে চলছে। এর নতুন নকশা ফ্রাঙ্কফুর্ট প্রত্নতাত্ত্বিক জাদুঘরে ১০রা জানুয়ারি, ২০১৩ সালে জনসম্মুখে প্রকাশ করা হয়। যদিও বর্তমান নোটটি সাধারণভাবে পূর্বের নোটের অনুরূপ, শুধুমাত্র মানচিত্র হালনাগাদসহ ছোটোখাটো নকশা পরিবর্তন এবং ইউরোপের হোলগ্রাম অন্তর্ভুক্ত করা হয়েছে। তাছাড়া, নতুন নোটে ইউরোপীয় ইউনিয়নের সম্প্রসারণ প্রতিফলিত হবে; বর্তমান প্রকাশনা সাম্প্রতিক সদস্য সাইপ্রাস ও মাল্টাকে (সাইপ্রাস পূর্বদিকে যা মানচিত্রের বাইরে এবং মাল্টা চিত্রিত করার জন্য অনেক ছোট ) অন্তর্ভুক্ত করা হবে না। এটি হবে প্রথমবার যখন ২০০৭ সালে ইউরোপীয় ইউনিয়নে বুলগেরিয়া যোগদানের ফলে বুলগেরীয় সিরিলিক বর্ণমালা ব্যাংকনোটে ব্যবহার করা হয়। সেইজন্য, ইউরো ব্যাংকনোটের নতুন ধারাবাহিকে "EBPO" অন্তর্ভুক্ত করে, যা ইউরোর বুলগেরীয় বানান, যেমন সংক্ষেপ "ЕЦБ" (পূর্ণ অর্থ বুলগেরীয়তে Европейска централна банка)। ইউরোপীয় কেন্দ্রীয় ব্যাংক, যথাসময়ে, ঘোষণা করবে যখন প্রথম সিরিজ ব্যাংকনোটে আইনগত স্বীকৃত অবস্থা হারাবে।
নকশা
সব ইউরো নোটের মত, এটি সম্প্রদায় ধারণকারী ইইউ পতাকা, ইসিবি সভাপতির স্বাক্ষর, ব্যাংক নামের প্রথম অক্ষর বিভিন্ন ইইউ ভাষায়, বিদেশে ইইউ অঞ্চলে একটি চিত্রাঙ্কন, ইইউ পতাকার তারাসমূহ এবং বারো নিরাপত্তা বৈশিষ্ট্য নিচে তালিকাভুক্ত করা হয়েছে।
নিরাপত্তা বৈশিষ্ট্য (প্রথম সিরিজ)
একটি নিম্ন মান নোট হওয়ায় পাঁচ ইউরো নোটের নিরাপত্তা বৈশিষ্ট্য অন্যান্য ইউরোর মত এত উচ্চ না। যাইহোক, এটি এইগুলো দ্বারা সুরক্ষিত:
নিরাপত্তা বৈশিষ্ট্য (ইউরোপা সিরিজ)
50px|right|thumb|ইউরোপা সিরিজের প্রতিমূর্তি হলোগ্রাম 100px|left|thumb|[[গ্রিক পুরাণ|গ্রিক পুরাণের ইউরোপার একটি প্রতিমূর্তি]]
আইনগত তথ্য
আইনগতভাবে, ইউরোপীয় কেন্দ্রীয় ব্যাংক এবং ইউরোজোন দেশসমূহের কেন্দ্রীয় ব্যাংক উভয়েরই ৭টি বিভিন্ন ইউরো ব্যাংকনোট জারি করার অধিকার রয়েছে। বাস্তবে, শুধুমাত্র জোনের জাতীয় কেন্দ্রীয় ব্যাংক ইউরো ব্যাংকনোট শারীরিকভাবে জারি এবং প্রত্যাহার করতে পারে। ইউরোপীয় কেন্দ্রীয় ব্যাংক-এর ক্যাশ অফিস নেই এবং কোন ক্যাশ অপারেশনে জড়িত নয়।
সত্যজিৎ রায় চলচ্চিত্র ও টেলিভিশন ইনস্টিটিউট
সত্যজিৎ রায় চলচ্চিত্র ও টেলিভিশন ইনস্টিটিউট (Satyajit Ray Film and Television Institute - SRFTI) ভারতের পশ্চিমবঙ্গের কলকাতায় অবস্থিত একটি চলচ্চিত্র প্রতিষ্ঠান। ১৯৯৫ সালে প্রতিষ্ঠিত এই প্রতিষ্ঠানটির নাম বিখ্যাত বাঙালি চলচ্চিত্র পরিচালক সত্যজিৎ রায়ের নামে রাখা হয়েছে।
৫ ইউরো নোট
অনুসরণ
ইউরোপীয় ইউনিয়ন অন্তর্ভুক্ত বিভিন্ন সম্প্রদায়ের মানুষ আছে যার অধিকাংশ ইউরো বিল ট্র্যাকার। এটি একটি শখ, তাদের হাতে দিয়ে অতিক্রম করা ইউরো ব্যাংকনোটি কোথায় ভ্রমণ করেছে তার সম্পর্কে তারা অবগত থাকতে সক্ষম। উদ্দেশ্য হল, তার বিস্তার সম্পর্কে জানার জন্য সর্বাধিক সংখ্যক নোটের বিস্তারিত রেকর্ড করা, যেমন, সাধারণত তারা কোথায় থেকে এসেছে এবং কোথায় ভ্রমণ করে, অনুসরণ করা, যেমন, নির্দিষ্ট কোথায় একটি টিকেট দেখা গিয়েছে, পরিসংখ্যান এবং ক্রমসমূহ তৈরি করা, উদাহরণ স্বরূপ, কোন দেশসমূহে বেশি টিকেট রয়েছে। ইউরো বিল ট্র্যাকাররা ২০১৫ সালে নভেম্বর মাস পর্যন্ত ১৫০,২৫৫,২০৭টি নোট নিবন্ধিত করেছে, যার মূল্য € ২,৮০৪,৬৩৩,৯৪০ ইউরোর বেশি।
দানিয়েল মালদিনি
দানিয়েল মালদিনি (Daniel Maldini, ; জন্ম: ১১ অক্টোবর ২০০১) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব এসি মিলান এবং ইতালি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।
২০১০–১১ মৌসুমে, ইতালীয় ফুটবল ক্লাব এসি মিলানের যুব পর্যায়ের হয়ে খেলার মাধ্যমে মালদিনি ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৯–২০ মৌসুমে, এসি মিলানের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। ২০১৯ সালে, মালদিনি ইতালি অনূর্ধ্ব-১৮ দলের হয়ে ইতালির বয়সভিত্তিক পর্যায়ে অভিষেক করেছিলেন।
প্রারম্ভিক জীবন
দানিয়েল মালদিনি ২০০১ সালের ১১ই অক্টোবর তারিখে ইতালির মিলানে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি তৎকালীন এসি মিলানের অধিনায়ক পাওলো মালদিনি এবং ভেনেজুয়েলার মডেল আদ্রিয়ানা ফোসার দ্বিতীয় পুত্র। তার পিতামহ সেসারে মালদিনিও ১৯৬০-এর দশকে এসি মিলানের অধিনায়কত্ব করেছেন, যার ফলে তিনি উক্ত ক্লাবের তৃতীয় প্রজন্মের খেলোয়াড়ে পরিণত হয়েছেন। তার বড় ভাই ক্রিস্তিয়ান মালদিনি এসি মিলানের যুব দলের হয়ে খেলেছেন।
আন্তর্জাতিক ফুটবল
মালদিনি ইতালি অনূর্ধ্ব-১৮, ইতালি অনূর্ধ্ব-১৯ এবং ইতালি অনূর্ধ্ব-২০ দলের হয়ে খেলার মাধ্যমে ইতালির প্রতিনিধিত্ব করেছেন। ২০১৯ সালের ২২শে মার্চ তারিখে তিনি প্রীতি ম্যাচে নেদারল্যান্ডস অনূর্ধ্ব-১৮ দলের বিরুদ্ধে ম্যাচে ইতালি অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন।
মেহের দক্ষিণ ইউনিয়ন
আয়তন
মেহের দক্ষিণ ইউনিয়নের আয়তন ১,৮৭১ একর।
জনসংখ্যার উপাত্ত
২০১১ সালের পরিসংখ্যান অনুযায়ী মেহের দক্ষিণ ইউনিয়নের জনসংখ্যা ১৩,৪৩৯ জন। এর মধ্যে পুরুষ ৬,০৭০ জন এবং মহিলা ৭,৩৬৯ জন। মোট পরিবার ২,৮২০টি।
প্রশাসনিক কাঠামো
মেহের দক্ষিণ ইউনিয়ন শাহরাস্তি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম শাহরাস্তি থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
শিক্ষা ব্যবস্থা
২০১১ সালের পরিসংখ্যান অনুযায়ী মেহের দক্ষিণ ইউনিয়নের সাক্ষরতার হার ৬০.৯%।
অস্ট্রিয়ায় ইসলাম
অস্ট্রিয়ায় ইসলাম ধর্ম হল সর্ববৃহৎ সংখ্যালঘু সম্প্রদায়, ৮% জনসংখ্যায় অংশীদারী রয়েছে অস্ট্রিয়ান একাডেমি অব সায়েন্স এর ২০১৬ এর এক রিপোর্ট অনুযায়ী৷ সংখ্যাগুরু মুসলিম সুন্নি সম্প্রদায় ভুক্ত৷ অধিকাংশ মুসলিম ১৯৬০ এর দশকে তুরস্ক এবং সাবেক যুগোস্লাভিয়া হতে অভিবাসী শ্রমিকরূপে হতে এসেছে৷ এছাড়াও আরব বিশ্ব ও আফগানিস্তান হতেও মুসলিম সম্প্রদায় অস্ট্রিয়ায় এসেছে৷
কুড়ি-ফুট সমতুল্য একক
কুড়ি-ফুট সমতুল্য ইউনিট (প্রায়ই TEU/টিইইউ বা teu বলা হয়) পণ্য জাহাজিকরনের সক্ষমতা পরিমাপের একক, প্রায়শ এটি পণ্যবাহী জাহাজের এবং কন্টেইনার টার্মিনালের ধারণ সক্ষমতা বুঝাতে ব্যবহৃত হয়। এটি একটি ২০-ফুট-দীর্ঘ (৬.১ মি) (ভিন্ন/একাধিক পরিবহন মাধ্যমে যেমন জাহাজ, ট্রেন এবং ট্রাক পরিবহনে সক্ষম) কন্টেইনারের (আদর্শ-আকৃতির পণ্য ধারণক্ষম ধাতব বক্স) আয়তনের উপর ভিত্তিকৃত একক।
কন্টেইনার সমূহের সকল হিসাব করা হয় দৈর্ঘ্য অনুসারে যদিও কন্টেইনারের উচ্চতার কোন বাধ্যবাধকতা নাই এটা হতে পারে  থেকে, তবে সর্বাধিক ব্যবহৃত উচ্চতা ।  একইসাথে উল্লেখ্য, সাধারণভাবে  কন্টেইনারকে ২.২৫ টিইইউ না বলে ২ টিইইউ বলা হয়।
চল্লিশ-ফুট সমতুল্য একক
বহু-মাত্রিক পরিবহনক্ষম কুড়ি-ফুট কন্টেইনার আকৃতিগতভাবে তৈরি করা হয় ২০ ফিট লম্বা এবং  প্রস্থ। এছাড়াও এখানে সমপ্রস্থ বিশিষ্ট, দ্বিগুণ দৈর্ঘ্যের কন্টেইনার বিদ্যমান, যাকে চল্লিশ-ফুট কন্টেইনার বলে, এবং এককের হারে একে চল্লিশ-ফুট সমতুল্য একক বলা হয়ে থাকে (প্রায়শ এফইইউ, FEU or feu)। তবে পণ্য পরিবহনের ক্ষেত্রে এই পরিমানকে দুই টিইইউ বলা হয়ে থাকে। (নিম্মে বিবেচ্য)। থাম্ব|চল্লিশ-ফুট কন্টেইনারের স্থাপন পদ্ধতির নমুনা। একত্রিতভাবে সাজানোর জন্যে এই ধরনের চল্লিশ-ফুট বহুমাত্রিক পরিবহন উপযোগী কন্টেইনারের দৈর্ঘ্য স্থিরভাবে, এবং আদর্শ কুড়ি-ফুট বহুমাত্রিক পরিবহন উপযোগী কন্টেইনারের দৈর্ঘ্য কিছুটা কম হয়ে থাকে স্থিরভাবে বললে, । জাহাজের টুইস্টলক সমূহ একটু ব্যবধানে রাখা হয় যেন দুইটি আদর্শ কুড়ি-ফুট কন্টেইনারের মাঝে তিন ইঞ্চি ব্যবধান থাকে এবং একই সাথে সঠিকভাবে একটি চল্লিশ ফুট কন্টেইনার এর উপরে স্থাপন করা যায়।
চল্লিশ ফুট কন্টেইনারের চাহিদা সর্বাধিক, কারণ এটা সহজেই একটা সেমি-ট্রেলার ট্রাক দ্বারা বহন করা যায় এবং এর দৈর্ঘ্য অধিকাংশ দেশের সড়ক পরিবহনের নীতিমালার মধ্যেই থাকে ও পৃথকভাবে কোন অনুমোদনের প্রয়োজন পড়ে না। যদিও কিছু দেশে সড়ক পরিবহন নীতিমালায় দীর্ঘ আকৃতির ট্রাকের অনুমোদন থাকে তবুও সেখানে চল্লিশ-ফুট কন্টেইনারের জন্যে পৃথক ব্যবস্থা থাকে - ইউরোপে এবং অধিকাংশ দেশে  পর্যন্ত ট্রেলার বহনের সীমায় থাকে এবং  অথবা  মার্কিন যুক্তরাষ্ট্রে সড়ক পরিবহন নীতিমালায় সীমাবদ্ধকৃত। এখানে উল্লেখ্য চল্লিশের অধিক সকল কন্টেইনারকেই চল্লিশ-ফুট সমতুল্য এককের অন্তর্গত হিসাবে ধরা হয়।
পণ্যবাহী জাহাজ শুধুমাত্র ৪০-ফুট এবং ২০-ফুট কন্টেইনার জাহাজের ডেক -এর নিচের অংশের জন্যে গ্রহণ করে এবং ৪৫-ফুট কন্টেইনার ডেকের উপরের জন্যে। আনুমানিক জাহাজে বহন করা শতকরা ৯০ ভাগ কন্টেইনারই থাকে ৪০-ফুট সমতুল্য একক। একইভাবে বিশ্বের ৮১% পরিবহন হয়ে থাকে ৪০-ফুট কন্টেইনার এর মাধ্যমে।
ফ্রেম|কেন্দ্র|এম ভি "ইমা মার্কস" আনুষ্ঠানিকভাবে ১১,০০০ টিইইউ বহন করে (প্রতিটির ১৪ টন স্থুলওজন)
তুল্যতা
টিইইউ যেহেতু একটি ব্যতিক্রমী একক, এটার সমমূল্যমান বা তুল্য অপর কোন এককে রূপান্তরিত করা যায়না। সমার্থক একক রয়েছে চল্লিশ-ফুট সমতুল্য একক যাকে বোঝান হয় ২ টিইইউ।  এর সর্বাধিক গৃহীত আকৃতি  দৈর্ঘ্য, প্রস্থ, এবং  উচ্চতা, আয়তনের দিক থেকে । উল্লেখ্য,  উচ্চতার হাই কিউব এবং  উচ্চতার অর্ধ উচ্চতার কন্টেইনার উভয়ই ১ টিইইউ গাণিতিক হিসাবে গৃহীত হয়। এটা আয়তনের হিসাবে ১ টিইইউ সমান ।
যদিও টিইইউ সরাসরি ভর এর পরিমাপক নয়, কিছু পরিশিষ্টাংশে সর্বাধিক ওজনের একটা ধারণা টিইইউ দিতে পারে। সর্বোচ্চ স্থূল ভর একটি  শুষ্ক পণ্যের কন্টেইনার  এর সমতুল্য।  কন্টেইনারের কড়তা ওজন বাদ দিলে পণ্যের টিইইউ এর তুল্যতা হ্রাস পেয়ে আনুমানিক  হয়।
একইভাবে, একটি  শুষ্ক পণ্যবাহী কন্টেইনারের সর্বাধিক ওজন ( উচ্চতা অন্তর্ভুক্ত করে ঘনআকৃতির কন্টেইনার) হয়ে থাকে . কড়তা ওজন সংশোধন করে পণ্য ধারণ ক্ষমতা দাড়ায় ।
কুড়ি-ফুট, ভারী পণ্য পরিবহনের জন্যে বিশেষভাবে ভারী যন্ত্রপাতি পরিবহনের জন্যে "বহুল পরীক্ষিত" কন্টেইনার। এই কন্টেইনার সমূহ সর্বোচ্চ, শূন্য অবস্থায় ওজন , এবং পণ্যের নেট ওজন ।
হার্দিক পাণ্ড্য
হার্দিক হিমাংশু পাণ্ড্য (હાર્દિક પંડ્યા; জন্ম: ১১ অক্টোবর, ১৯৯৩) হলেন একজন ভারতীয় আন্তর্জাতিক প্রথিতযশা ক্রিকেটার। তিনি ঘরোয়া ক্রিকেটে বরোদা ক্রিকেট দলের হয়ে এবং ইন্ডিয়ান প্রিমিয়ার লিগে (আইপিএল) মুম্বই ইন্ডিয়ানসের হয়ে ক্রিকেট খেলেন। অল-রাউন্ডার হার্দিক ব্যাটিং করেন ডান হাতে এবং ডান হাতেই ফাস্ট মিডিয়াম বোলিং করেন। তিনি ক্রিকেটার ক্রুনাল পাণ্ড্যর ছোট ভাই। তিনি কফি উইথ করণ নামে একটি ভারতীয় টেলিভিশন শো-তে বিতর্কিত মন্তব্যের জন্য বর্তমানে বিসিসিআই তাকে ও লোকেশ রাহুলকে সাময়িকভাবে বরখাস্ত করেছিলো। তিনি বিগত সময়ে সার্বিয়ান মডেল ও অভিনেত্রী নাতাশা স্টানকোভিচ এর সাথে বিবাহসূত্রে নিবন্ধ হন।
প্রথম জীবন
১৯৯৩ সালের ১১ অক্টোবর গুজরাতের সুরাটে জন্মগ্রহণ করেন হার্দিক পাণ্ড্য। তার বাবা হিমাংশু পাণ্ড্য সেই শহরে একটি ছোটো কার ফাইনান্স ব্যবসা চালাতেন। হার্দিকের যখন পাঁচ বছর বয়স তখন তিনি তার দুই ছেলেকে (হার্দিক ও ক্রুনাল) ক্রিকেটে ভালোভাবে প্রশিক্ষিত করে তোলার জন্য সেই ব্যবসা গুটিয়ে চলে আসেন বড়োদরা ষরে। সেখানে তিনি তার ছেলেদের ভর্তি করে দেন কিরণ মোরের ক্রিকেট অ্যাকাডেমিতে। আর্থিকভাবে খুব একটা সচ্ছল না হওয়ায় পাণ্ড্য পরিবার গোরওয়া অঞ্চলে একটি ভাড়া বাড়িতে থাকতেন এবং দুই ভাই একটি ব্যবহৃত গাড়িতে করে ক্রিকেট মাঠে খেলতে যেতেন। হার্দিক এমকে হাই স্কুলে নবম শ্রেণি পর্যন্ত পড়াশোনা করেন এবং তারপর ক্রিকেটের প্রতি মনোনিবেশ করার জন্য লেখাপড়ায় ইতি টানেন।
জুনিয়র-স্তরের ক্রিকেটে হার্দিক দ্রুত উন্নতি লাভ করতে থাকেন। কুণাল বলেছিলেন, ক্লাব ক্রিকেটে হার্দিক একা-হাতেই অনেকগুলি ম্যাচ জিতেছিলেন। দি ইন্ডিয়ান এক্সপ্রেস পত্রিকায় দেওয়া একটি সাক্ষাৎকারে হার্দিক স্বীকার করেছিলেন যে, তার "আচরণগত সমস্যা"র জন্যই তাঁকে রাজ্যের বয়সভিত্তিক দলগুলি থেকে বাদ দেওয়া হয়েছিল। সেই সঙ্গে তিনি এও বলেন যে, তিনি ছিলেন "শুধু একজন অভিব্যক্তিপূর্ণ বালক" এবং "নিজের আবেগকে লুকাতে পারতেন না"।
হিমাংশু পাণ্ড্য বলেছিলেন, ১৮ বছর বয়স পর্যন্ত হার্দিক ছিলেন একজন লেগ স্পিনার। তারপর তিনি বরোদা দলের তদনীন্তন কোচ সনৎ কুমারের পীড়াপীড়িতে ফাস্ট বোলিং শুরু করেন।
ঘরোয়া ক্রিকেট
২০১৩ সাল ইউসুফ পাঠান-এর নেতৃত্বে বরোদা ক্রিকেট দলের হয়ে ক্রিকেট জীবনে অভিষেক করেন। ২০১৩-১৪ মরসুমে বরোদা দলের সৈয়দ মুস্তাক আলি ট্রফি জয়ে তিনি গুরুত্বপূর্ণ ভূমিকা গ্রহণ করেছিলেন।
২০১৫ ইন্ডিয়ান প্রিমিয়ার লীগ
২০১৫ আইপিএল এ প্রথমবার খেলার সুযোগ হয় হার্দিকের। আইপিএল নিলামে ভিত্তি মূল্য ১০ লক্ষ টাকায় তাকে কেনে মুম্বাই ইন্ডিয়ান্স । উমেশ যাদব,সুনীল নারিন ও আন্দ্রে রাসেল এর মতো বোলিং লাইনআপ সমন্বিত কলকাতা নাইট রাইডার্সএর বিরুদ্ধে মুম্বাইতে ৩১ বলে ৬১ রান করে দলকে জেতাতে বিশেষভাবে সাহায্য করেন। সেই ট্যুর্নামেন্টে শীর্ষ চার দলের মধ্যে স্থান পাওয়ার জন্য মুম্বই ইন্ডিয়ানসের কাছে ম্যাচটি জেতা খুবই জরুরি ছিল। হার্দিকও সেই ট্যুর্নামেন্টে দ্বিতীয় ম্যান অফ দ্য ম্যাচ পুরস্কার পেয়েছিলেন।
২০১৬ সালের জানুয়ারি মাসে সৈয়দ মুস্তাক আলি ট্রফিতে বরোদা ক্রিকেট দলের হয়ে অপরাজিত ৮৬ সালের ইনিংস খেলেন হার্দিক। সেই ইনিংসে তিনি আটটি ছয় মেরেছিলেন। বরোদা ক্রিকেট দলও সেই ম্যাচে বিদর্ভ ক্রিকেট দলের বিরুদ্ধে ছয় উইকেটে জয় লাভ করেছিল।
২০১৬ অস্ট্রেলিয়া সফর
এই সফরে তার আন্তর্জাতিক অভিষেক ঘটে টি২০ ক্রিকেটের মাধ্যমে।
২০১৬ ইন্ডিয়ান প্রিমিয়ার লীগ
২০১৬ আইপিএল এ মুম্বাই ইন্ডিয়ান্স তাকে দলে রাখে।
২০১৬-১৭ নিউজিল্যান্ড ক্রিকেট দলের ভারত সফর
এই সফরে তার একদিবসীয় আন্তর্জাতিক অভিষেক ঘটে । ধর্মশালায় অনুষ্ঠিত প্রথম ম্যাচে মার্টিন গাপটিলএর উইকেট তুলে নেন। নির্বাচিত হন ম্যাচ সেরা।
২০১৮ ইন্ডিয়ান প্রিমিয়ার লীগ
২০১৮ আইপিএল এ মুম্বাই ইন্ডিয়ান্স তাকে ১১ কোটি রুপি মূল্যে দলে রাখে।
২০২২ ইন্ডিয়ান প্রিমিয়ার লীগ
২০২২ আইপিএলে গুজরাত টাইটান্স তাকে দলে রাখে এবং সেই দলের ক্যাপ্টেন হন।
আন্তর্জাতিক ক্রিকেট
২০১৫-১৬ মৌসুমে সফরকারী অস্ট্রেলিয়ার বিপক্ষে তার টুয়েন্টি২০ আন্তর্জাতিকে অভিষেক ঘটে। ২৬ জুলাই, ২০১৬ তারিখে অনুষ্ঠিত ঐ খেলায় তিনি ২ উইকেট তুলে নেন। ক্রিস লিন তার প্রথম শিকারে পরিণত হয়েছিলেন।
২০১৬ সালের আইসিসি বিশ্ব টুয়েন্টি২০ প্রতিযোগিতা উপলক্ষে বিসিসিআই কর্তৃপক্ষ ৫ ফেব্রুয়ারি, ২০১৬ তারিখে ভারত দলের খেলোয়াড়দের তালিকা প্রকাশ করে। এতে তিনিও অন্যতম সদস্য মনোনীত হন।
লিনাক্স মিন্ট
লিনাক্স মিন্ট (Linux Mint) ডেবিয়ান ও উবুন্টু-ভিত্তিক লিনাক্স সম্প্রদায়-চালিত একটি গ্নু/লিনাক্স ডিস্ট্রিবিউশন, যার উদ্দেশ্য হলো ‘তূলনামূলক আরও আরামদায়ক, আকর্ষণীয় ও আধুনিক এবং শক্তিশালী ও সহজে ব্যবহারযোগ্য’ হওয়া। লিনাক্স মিন্ট আউট-অব-দ্য-বক্স পূর্ণ মাল্টিমিডিয়া সহায়তা প্রদান করে, যেখানে কিছু মালিকানাধীন ও ফ্রি-ওপেন সোর্স সফটওয়্যার অন্তর্ভুক্ত থাকে। প্রকল্পটির প্রবক্তা ক্লেমেন্ট লেফেভ্রে এবং বর্তমানে লিনাক্স মিন্ট টিম ও লিনাক্স মিন্ট সম্প্রদায় কর্তৃক সক্রিয়ভাবে ডেভেলপ হচ্ছে।
ইনস্টলেশন
লিনাক্স মিন্টের ইন্সটলেশন সাধারণভাবে লাইভ সিডি দিয়ে করা যায় । লিনাক্স মিন্ট অপারেটিং সিস্টেম সরাসরি সিডি দিয়ে চালানো যায় (তবে উল্লেখযোগ্য পরিমাণ কর্মক্ষমতা হ্রাস পেতে পারে), একজন ব্যবহারকারীকে হার্ডওয়্যার কম্পাবিলিটি এবং ড্রাইভার সাপোর্ট – এর জন্য পরীক্ষামূলকভাবে চালানোর অনুমতি দেয়। সিডিটিতে Ubiquity installer থাকে যা ব্যবহারকারীকে স্থায়ী ইন্সটলেশন প্রক্রিয়ার জন্য নির্দেশনা দিতে পারে। লিনাক্স মিন্টের প্রধান সংস্করণ ৩২ বিট (32 bit ) এবং ৬৪ বিট (64 bit )এ পাওয়া যায়। ইন্সটলেশন সিডি ইমেজ (.iso file)খুব সহজেই লিনাক্স মিন্টের অফিসিয়াল ওয়েবসাইট (http://www.linuxmint.com) থেকে বিনামূল্যে ডাউনলোড করা যায়, অথবা ইন্সটলেশন সিডি 3rd party vendor থেকে কিনতে পারেন। লিনাক্স মিন্ট ইউএসবি ফ্ল্যাশ ড্রাইভ ( USB Flash Drive) থেকে বুট এবং রান করা যেতে পারে, সঙ্গে ফ্ল্যাশ ড্রাইভের সেটিংস সংরক্ষণের সুবিধা থাকে। ইউএসবি ড্রাইভ(USB Drive) থেকে বুটিং এর মাধ্যমে এই পারসিস্টেন্ট থাম্ব ড্রাইভ সংস্করণ (Persistent Thumb Drive Version) যেকোনো কম্পিউটারে পোর্টেবল ইন্সটলেশন রান করতে পারেন। ইউএসবি ড্রাইভে লিনাক্স মিন্ট (উবুন্টু, LMDE না ) ইন্সটল করার জন্য ইউএসবি ক্রিয়েটর (USB Creator) পাওয়া যায়। বুকমার্ক, ডেক্সটপ ব্যাকগ্রাউন্ড (ওয়ালপেপার ), এবং বিভিন্ন সেটিংস আপনার উইন্ডোজ থেকে নতুন লিনাক্স মিন্টে আনার জন্য মাইক্রোসফট উইন্ডোজ মাইগ্রেশন অ্যাসিস্ট্যান্ট ব্যবহার করতে পারেন। লাইভ সিডিতে উইন্ডোজ ইন্সটলার “ Mint4Win” সংযুক্ত করা আছে এবং মাইক্রোসফট উইন্ডোজ থেকে লিনাক্স মিন্ট ইন্সটল করতে পারেন, ঠিক উবুন্টুর Wubi এর মতন । অপারেটিং সিস্টেমটি উইন্ডোজ কন্ট্রোল প্যানেল দ্বারা রিমুভ করতে পারেন । এই জন্য হার্ডওয়্যারের পার্টিশনের প্রয়োজন হয় না। ইন্সটলেশন LVM বা ডিস্ক এনক্রিপশন (Disk Encryption) সমর্থন করে না। UTF-8 হল ডিফল্ট ক্যারেক্টার এনকোডিং (Default Character Encoding) এবং বিভিন্ন ধরনের নন-রোমান স্ক্রিপ্ট (Non-Roman Script) সমর্থন করে।
বিভিন্ন সংস্করণ
লিনাক্স মিন্ট এর প্রতিটি সংস্ককরণ এর নামকরণ এ এক একজন নারীর নাম ব্যবহৃত হয়েছে। এ ক্ষেত্রে প্রতিটি নাম এর শেষে এ "A" থাকতো, তবে এ ধারার প্রথম ব্যতিক্রম হয় ১৮.এক্স শ্রেণীতে, যেখানে ভার্সন ১৮ এর নাম সারাহ (Sarah)। প্রাথমিক ভাবে প্রতি বৎসর ২টি সংক্ষরণ মুক্তি দেওয়া হতো, ২০০৮ এ ৫ম সংক্ষরণ হতে প্রতিটি ৪র্থ সংক্ষরণকে long-term support (LTS) সংক্ষরণ হিসেবে মুক্তি দেওয়া হচ্ছে, যেটা দীর্ঘমেয়াদী ৫ বৎসর সমর্থন পাবে।
জনপ্রিয়তা
মে ২০১৩ সালে, টেক রিডার এর ডেভিড হ্যাওয়ার্ড ডেস্কটপ ব্যবহারকারীদের উপর দৃষ্টি নিবদ্ধ করার জন্য লিনাক্স মিন্টের প্রশংসা করেন। লাইফহ্যাকারের একটি অনলাইন জরিপে লিনাক্স মিন্ট প্রায় ১৬% ভোট পেয়ে উবুন্টুর পরে দ্বিতীয় সেরা লিনাক্স নির্বাচিত হয়। অক্টোবরে ২০১২ (ইস্যু ১৬২), "লিনাক্স ফর্ম্যাট" ম্যাগাজিন লিনাক্স মিন্টকে ২০১২ সালের এর জন্য সেরা ডিস্ট্রো হিসাবে নির্বাচিত করে। জুলাই ২০১৩ (১২৮ সংখ্যা) মাসিক "লিনাক্স ইউসার এবং ডেভেলপার" লিনাক্স মিন্ট ১৫ "অলিভিয়াকে" ৫/৫ স্কোর দেয় এবং উল্লেখ করে "আমরা ডিসট্রোতে একটিও সমস্যা পাইনি, এটা মসৃণ ও ব্যবহারকারী বান্ধব।
এটি একটি আধুনিক লিনাক্স ডিস্ট্রো,,,সুন্দর ও ব্যবহার বান্ধব‌‍. তাছাড়া লিনাক্স মিন্ট উইন্ডোজ এর মত সহজ ইন্টারফেস প্রদান করে. অন্য দিকে উবুন্টুর ইউনিটি খুব বেশি সুবিধার নয়,,এবং এর নতুন আপডেটগুলোর সাইজ ও বিশাল.তবু উবুন্টু এর কমিউনিটির জন্য বিখ্যাত.
তিউনিসএয়ার
তিউনিসএয়ার (Arabic: الخطوط التونسية)তিউনিসিয়ার জাতীয় বিমান সংস্থা৷ বিমান সংস্থাটি ১৯৪৮ সালে গঠিত হয়৷ এটি ইউরোপ, আফ্রিকা এবং মধ্য প্রাচ্যের বিভিন্ন অঞ্চলে বিমান পরিচালনা করে থাকে৷ বিমান সংস্থাটি দ্বারা পরিচালিত বিমানসমূহের প্রধান কেন্দ্র হচ্ছে তিউনিস কার্থেজ আন্তর্জাতিক বিমানবন্দর৷ বিমান সংস্থাটির প্রধান কার্যালয় তিউনিসে তিউনিস বিমান বন্দরের নিকটে অবস্থিত৷ তিউনিসএয়ার আরব এয়ার ক্যারিজ অর্গানাইজেশন এর একটি সংস্থা৷
ইতিহাস
এয়ারলাইন্সটি তিউনিসিয়া সরকারের মাধ্যমে ১৯৪৮ সালের শেষের দিকে গঠিত হয়৷ প্রাথমিক পর্যায়ে অর্থ নিয়োগ ছিল ৬০ মিলিয়ন ফ্রাঙ্ক৷ এর মধ্য তিউনিসিয়া সরকার ৩৫%, এয়ার ফ্রান্স ৩৫% এবং অন্যান্য প্রতিষ্ঠান ৩০% বিনিয়োগ করে৷ এয়ার ফ্রান্স এর কিছু ডিসি-৩এস এবং কিছু রুট যেমন তিউনিস-বাস্টিয়া-নাইস, তিউনিস-বোনা-আলজিয়ার্স, তিউনিস-রোম এবং তিউনিস ও মার্সেইলেজ এর মধ্যবর্তী একটি কার্গো ফ্লাইট রুট তিউনিসএয়ার কে একটি নতুন এয়ারলাইন হিসাবে যাত্রা শুরুর জন্য প্রদান করে৷ এ সকল নিয়মিত ফ্লাইট ১৯৪৯ সালের ১ এপ্রিল হতে পরিচালনা শুরু হয়৷ কোম্পানীটির প্রথম ম্যানেজিং ডিরেক্টর ছিলেন রেনে লেফেভ্রা৷
ফ্লাইট রুটগুলোর নেটওয়ার্ক ১৯৫০ সালের শুরুর দিকে উপকূলীয় অঞ্চলে বিস্তৃত করা হয়৷ এদের মধ্য ছিল ক্যাসাব্লাঙ্কা, ঘাডামিস এবং ত্রিপোলির অঞ্চলগুলো৷ ঐ বছরই মে মাসে, তিউনিস-ত্রিপোলি-সাবাহ রুটে ফ্লাইট পরিচালনা শুরু হয়৷ পরবর্তীতে এই রুটে আরও দুটি গন্তব্যস্থল যুক্ত করা হয়৷ ১৯৫২ সালে ঘাডামিস এর ফ্লাইট বন্ধ করা হয় এবং ১৯৫৩ সালে ক্যাসাব্লাঙ্কা ফ্লাইট এয়ার ফ্রান্স এর নিয়ন্ত্রণে নেয়া হয়৷ ১৯৫৪ সালে মার্সেইলেজ এর ফ্লাইট রুট প্যারিস পর্যন্ত বিস্তৃত করা হয়৷ ১৯৫৪ সালে এয়ার ফ্রান্স হতে একটি ডগলাস ডিসি-৩এস বিমান লীজ নেওয়া হয় এবং প্যারিসের ফ্লাইট রুটে পরিচালনা করা শুরু হয়৷[৮] ১৯৫৫ সালের মার্চ মাস নাগাদ এয়ারলাইন্সটির বিমানবহরে তিনটি ডগলাস ডিসি-৩এস এবং একটি ডগলাস ডিসি-৪ যুক্ত হয়৷ ১৯৫৫ সালের মধ্যবর্তী সময়ে এয়ারলাইন্সটি ৯২,৩৪৪ জন যাত্রী বহন করে৷ ঐ বছর শেষে এয়ারলাইন্সটির কর্মী সংখ্যা ছিল ১৪০ জন৷ ১৯৫৫ সালে এয়ারলাইনটির আয় ছিল ৬২০,০০০ পাউন্ড খরচ হয়েছিল ৫৫০,০০০ পাউন্ড৷ ১৯৫৭ সালে তিউনিসিয়া সরকার সর্বোচ্চ শেয়ারের(৫১%) অংশীদার হয় এবং এয়ার ফ্রান্সের শেয়ারের অংশীদারত্ব কমে ১৫% এ নেমে আসে৷ ১৯৬১ সালের ৩১ আগস্ট এয়ারলাইনটি তার প্রথম জেট ইঞ্জিন চালিত বিমান ডেলিভারী নেয়৷ ঐ বছর অক্টোবর মাসে ফ্রাংকফুর্ট রুটে একটি নতুন সার্ভিস চালু করা হয়৷
মালিকানা
বর্তমানে কোম্পানীটির ৭৪% এর অংশীদার তিউনিসিয়ান সরকার৷
কোম্পানীর লাভ-ক্ষতি
তিউনিসএয়ার এর বাৎসরিক প্রতিবেদন নিয়মিত প্রকাশিত হতে দেখা যায়নি৷ ইন্ড্রাস্ট্রি এবং প্রেস রিপোর্টেও যথেষ্ট তথ্য পাওয়া যায় না৷ তবে বিভিন্ন তথ্য উপাত্ত একত্রিত করলে দেখা যায় যে, ২০১২, ২০১৩, ২০১৪ এবং ২০১৫ সালে কোম্পানীটির টার্ণ ওভার ছিল যথাক্রমে ১,১৩০, ১,১৪৭, ১,১১৪ এবং ৮৫৭ মিলিয়ন তিউনিসিয়ান দিনার৷ এছাড়া ২০১৩ সালে কোম্পানীটিতে ৩,৭০৯ জন এবং ২০১৪ সালে কোম্পানীটিতে ৩,৭৪৭ জন কর্মী নিয়োজিত ছিল৷ ২০১২, ২০১৩, ২০১৪ এবং ২০১৫ সালে এয়ারলাইনটির যাত্রী সংখ্যা ছিল যথাক্রমে ৩.৮, ৩.৭ এবং ৩.৫ এবং ২.৮ মিলিয়ন৷
প্রধান কর্মকর্তাবৃন্দ
২০১৫ সালের এপ্রিল মাস অনুসারে সংস্থাটির প্রধান নির্বাহী পরিচালক ছিলেন সারা রেজেব, যিনি তিউনিসিয়ার যোগাযোগ মন্ত্রণালয়ের মাধ্যমে নিয়োগপ্রাপ্ত হন৷ ২০১২ সালের মে মাস পর্যন্ত বিমান সংস্থাটির প্রধান নির্বাহী পরিচালক ছিলেন মিসেস সালুয়া৷
প্রধান কার্যালয়
তিউনিসএয়ার এর প্রধান কার্যালয় তিউনিস এর তিউনিস-কার্থেজ এয়ারপোর্ট এর নিকটে এক্স রুটে অবস্থিত৷
গন্তব্যস্থলসমূহ
তিউনিসএয়ার এর বিমানসমূহ আফ্রিকা, এশিয়া, ইউরোপ এবং উত্তর আমেরিকার বিভিন্ন দেশে চলাচল করে থাকে৷
পরিচালিত বিমানসমূহ
২০১৬ সালের মার্চ মাস অনুসারে, তিউনিসএয়ার এর বিমানবহরে নিচের বিমানগুলো রয়েছে৷ এয়ারবাস এ৩০০-৬০০(৩টি), এয়ারবাস এ৩১৯-১০০(৪টি), এয়ারবাস এ৩২০-২০০(১৭টি)[এনবি২], এয়ারবাস এ৩২০নিও, এয়ারবাস এ৩৩০-২০০(২টি), বোয়িং ৭৩৭-৫০০(২টি), বোয়িং ৭৩৭-৬০০(৭টি)৷
চর কাজল ইউনিয়ন
চর কাজল বাংলাদেশের পটুয়াখালী জেলার অন্তর্গত গলাচিপা উপজেলার একটি ইউনিয়ন।
আয়তন
চর কাজল ইউনিয়নের আয়তন ২৫,১৫৯ একর।
প্রশাসনিক কাঠামো
চর কাজল ইউনিয়ন গলাচিপা উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম গলাচিপা থানার আওতাধীন। এটি জাতীয় সংসদের ১১৩নং নির্বাচনী এলাকা পটুয়াখালী-৩ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী চর কাজল ইউনিয়নের মোট জনসংখ্যা ২৫,২৭২ জন। এর মধ্যে পুরুষ ১৪,৭২৫ জন এবং মহিলা ১৪,৪১৫ জন। মোট পরিবার ৫,৩৭৬টি।
শিক্ষা
২০১১ সালের আদমশুমারি অনুযায়ী চর কাজল ইউনিয়নের সাক্ষরতার হার ৩০.৪%। ◑➤ বর্তমান সাক্ষরতা ও অনেক বেড়েছে।
চিটাগাং স্টিল মিলস
চিটাগাং স্টিল মিলস (Chittagong Steel Mills - CSM) চট্রগ্রাম জেলার পতেঙ্গা থানায় অবস্থিত ছিল। এটি ছিল বাংলাদেশের প্রথম সরকারি ইস্পাতের কারখানা। ১৯৯৯ সালে একটি সরকারি প্রজ্ঞাপনের মাধ্যমে এটিকে বন্ধ ঘোষণা করা হয়।
ইতিহাস
পূর্ব-পাকিস্তানে র সামুগ্রিক ইস্পাতের চাহিদার কথা মাথায় রেখে তৎকালীন পাকিস্তান সরকার ১৯৬০ সালের দিকে চট্রগ্রামে এই ইস্পাত কারখানাটি স্থাপনের পরিকল্পনা হাতে নেয়। কারখানাটি স্থাপনের উদ্দেশ্যে কর্ণফুলী নদীর পাড়ে প্রায় ২২২.৪২ একর জমি অধিগ্রহণ করা হয় ১৯৬০ সালের শেষের দিকে। কারখানাটি স্থাপনের প্রকল্প ব্যয় নির্ধারণ করা হয় তৎকালীন ৫৬.৭০ কোটি রুপী যা মাঝে ১৬.৬৭ কোটি রুপী ছিল বৈদেশিক সহায়তা। কারখানাটি স্থাপনের দ্বায়িক্ত দেয়া হয় ইস্ট পাকিস্তান ইন্ডাস্ট্রিয়াল ডেভলপমেন্ট কর্পোরেশন (EPIDC) নামে সরকারি সংস্থাকে। জাপানের কোবে স্টিল লিঃ (Kobe Steel Ltd.) মাধ্যমে ১৯৬৭ সাল নাগাদ কারখানাটির স্থাপন কাজ সম্পন্ন শেষ করা হয়।  কারখানটি বাণিজ্যিক উৎপাদনে যায় ১৯৬৭ সালের আগস্ট মাসে।
বাংলাদেশ স্বাধীনতা অর্জনের পর ১৯৭২ সালে এটিকে একটি পৃথক কোম্পানিতে পরিণত করা হয়। কর্ণফুলি নদীর তীরে কারখানাটির অবস্থান হওয়ায় ১৯৯১ সালের ঘূর্ণিঝড়ের সময় কারখানাটির ব্যাপক ক্ষয়ক্ষতি হয়। ১৯৯৯ সালের জুলাই মাসে কারখানাটি বন্ধ ঘোষণা করা হয়।
উৎপাদিত পণ্য সমূহ
ইস্পাত কারখানাটির উৎপাদন ক্ষমতা ছিল প্রায় ১,৫০,০০০ টন প্রতি বছর। ইস্পাত কারখানাটির উৎপাদিত পণ্যসমূহের মধ্যে অন্যতম পণ্যগুলো হল:
উৎপাদন
কারখানাটির উৎপাদনের হিসাবের তালিকা (১৯৬৭ সালে থাকে ১৯৯৯ সাল পর্যন্ত) নিম্নে দেয়া হলঃ
আমোদপুর মহাবিদ্যালয়
আমোদপুর মহাবিদ্যালয় রংপুর জেলার পীরগঞ্জ উপজেলায়, ১১ নং পাঁচগাছী ইউনিয়ন এ আমোদপুর গ্রামে অবস্থিত একটি কলেজ। ২০০০ সালে এই মহাবিদ্যালয়টি প্রতিষ্ঠিত হয় । আমোদপুর বটতলি বাজার থেকে দক্ষিণ পাশে - জাহাঙ্গীরাবাদ রোডে এই কলেজ অবস্থিত। এই মহাবিদ্যালয়টি অত্র ইউনিয়ন এবং উপজেলার শিক্ষায় গুরুত্বপূর্ণ অবদান রেখে চলেছে । কলেজটি এখনো সরকারিকরণ করা হয় হয়নি । এই কলেজটি শুধুমাত্র HSC পর্যন্ত।
শিক্ষার্থী ও শিক্ষক
মহাবিদ্যালয়ের মোট শিক্ষার্থী সংখ্যা ৬০ এ উচ্চ মাধ্যমিকে জন শিক্ষার্থী আছে । ১২ জন শিক্ষক আছে তারা নিয়মিত ভাবে ক্লাস পরিচালনা করছে।
ক্যালসিয়াম
ক্যালসিয়াম হচ্ছে Ca প্রতীকযুক্ত একটি মৌলিক পদার্থ, যার পারমাণবিক সংখ্যা ২০। ক্যালসিয়াম একটি ক্ষারীয় ধাতব পদার্থ। এজন্য ক্যালসিয়াম বেশ সক্রিয় ধাতু, যা বায়ুর সংস্পর্শে আসার পরে গাঢ় অক্সাইড-নাইট্রাইড স্তর গঠন করে। এর গাঠনিক ও রাসায়নিক বৈশিষ্ট্যগুলির অধিকাংশই মিলে যায় এর চেয়ে কিছু ভারি ও সদৃশ মৌল স্ট্রনশিয়াম এবং বেরিয়ামের সাথে। পরিমাণের দিক থেকে এটি পৃথিবীর ভূত্বকের উপাদানগুলোর ভেতরে পঞ্চম অবস্থানে আছে। একইসাথে প্রাচুর্যের দিক থেকে পৃথিবীতে প্রাপ্ত ধাতুসমূহের ভেতরে এটি তৃতীয় অবস্থানে আছে, অর্থাৎ লোহা এবং অ্যালুমিনিয়ামের পরই এর অবস্থান। পৃথিবীতে সর্বাধিক পরিমাণে পাওয়া যায় এমন ক্যালসিয়াম যৌগটি হলো ক্যালসিয়াম কার্বোনেট, যা চুনাপাথর নামে পরিচিত। এটি সমুদ্রে প্রাপ্ত জীবাশ্মের অবশিষ্টাংশে পাওয়া যায়, যে জীবাশ্মগুলো সৃষ্ট হয়েছিলো সমুদ্র সৃষ্টির প্রারম্ভিক সময়ে। এর পাশাপাশি জিপসাম, অ্যানহাইড্রাইট, ফ্লোরাইট এবং অ্যাপাটাইট ক্যালসিয়ামের উৎস। ক্যালসিয়াম নামটি ল্যাটিন শব্দ Calx Lime থেকে এসেছে। তৎকালে চুনাপাথরকে উত্তপ্ত করলে এটি পাওয়া যেত।
কিছু ক্যালসিয়াম যৌগ প্রাচীন মানুষদের কাছে পরিচিত ছিল, যদিও তাদের রাসায়নিক বৈশিষ্ট্য সতেরো শতক পর্যন্ত অজানাই ছিল। ১৮০৮ সালে হামফ্রে ডেভি ক্যালসিয়ামের অক্সাইড যৌগের তড়িৎ বিশ্লেষণের মাধ্যমে বিশুদ্ধ ক্যালসিয়ামকে প্রথমবারের মতো পৃথক করেন। তিনিই এই উপাদানটির নাম ক্যালসিয়াম রেখেছিলেন। ক্যালসিয়ামের যৌগগুলো বিভিন্ন শিল্পে ব্যাপভাবে ব্যবহৃত হয়। উদাহরণস্বরূপ বলা যায়: ঔষধ শিল্পে মানবদেহের পরিপূরক খাদ্য হিসেবে, কাগজ শিল্পে ব্লিচ হিসাবে, সিমেন্ট ও বৈদ্যুতিক ইনসুলেটররের উপাদান হিসাবে এবং সাবান তৈরিতে ক্যালসিয়াম দরকার হয়। অন্যদিকে, বিশুদ্ধ ক্যালসিয়ামেরও সীমিত কিছু ব্যবহার রয়েছে, কারণ এটি অত্যন্ত প্রতিক্রিয়াশীল। ইস্পাত তৈরিতে মিশ্রণকারী উপাদান হিসাবে সামান্য পরিমাণে ক্যালসিয়াম ব্যবহৃত হয়। আবার, গাড়ির ব্যাটারি তৈরিতেও ক্যালসিয়াম ও সীসার সংকর ব্যবহৃত হয়।
শ্রেণিকরণ
ক্যালসিয়াম হল একটি খুব নমনীয় রৌপ্য রঙের ধাতু। এই রঙকে কখনও কখনও ফ্যাকাশে হলুদও বলা হয়ে থাকে। ক্যালসিয়ামের সাথে পর্যায় সারণীতে একই গ্রুপে অবস্থানকারী স্ট্রন্টিয়াম, বেরিয়াম এবং রেডিয়াম ইত্যাদি ভারী ধাতুর অনেক মিল আছে। একটি ক্যালসিয়াম পরমাণুতে বিশটি ইলেকট্রন থাকে, যার ইলেকট্রন বিন্যাস [ আর্গন]4s2। পর্যায় সারণীর গ্রুপ-২ এর অন্যান্য মৌলের মতো ক্যালসিয়ামের বাহ্যিকতম এস-অর্বি‌টালে দুটি ফাঁকা ইলেকট্রন রয়েছে, যা খুব সহজেই রাসায়নিক বিক্রিয়ার সময় পূর্ণ হয় এবং তখন ক্যালসিয়াম আয়ন আর্গনের ইলেকট্রন বিন্যাস লাভ করে স্থিতিশীলতা অর্জন করে।
ক্যালসিয়াম, স্ট্রন্টিয়াম, বেরিয়াম এবং রেডিয়াম হচ্ছে মৃৎক্ষার ধাতু। পর্যায় সারণীর গ্রুপ ২-এর অন্যান্য সদস্য বেরিলিয়াম এবং ম্যাগনেসিয়াম কিছুটা হালকা ভরের হলেও এদেরকেও একসাথেই অন্তর্ভুক্ত করা হয়। তারপরও বেরিলিয়াম এবং ম্যাগনেসিয়াম তাদের ভৌত এবং রাসায়নিক বৈশিষ্ট্যের দিক দিয়ে গ্রুপের অন্যান্য সদস্যদের চেয়ে আলাদা।
ভৌত বৈশিষ্ট্য
ক্যালসিয়াম ধাতুটি ৮৪২ ডিগ্রি সেলসিয়াস তাপমাত্রায় গলে যায় এবং ১৪৯৪ ডিগ্রি সেলসিয়াস তাপমাত্রায় বাষ্পীভূত হয়। এই মানগুলো নিকটবর্তী ম্যাগনেসিয়াম এবং স্ট্রন্টিয়ামের চেয়ে বেশি। এটির স্ফটিক স্ট্রন্টিয়ামের মতো, মুখকেন্দ্রিক ঘনক বিন্যাসে বিন্যস্ত। এর ঘনত্ব ১.৫৫ গ্রাম / ঘনসেন্টিমিটার, যা নিজ গ্রুপের মাঝে সবচেয়ে কম। ক্যালসিয়াম সীসার চেয়ে শক্ত, তবে একটু জোর খাটালে ছুরি দিয়ে কাটা যায়। স্বল্প ঘনত্বের কারণে বিদ্যুৎ পরিবাহক হিসেবে এটি তামা বা অ্যালুমিনিয়ামের তুলনায় কম শক্তিশালী।
রাসায়নিক বৈশিষ্ট্য
ক্যালসিয়ামের একটি ভারী ক্ষারীয় ধাতু। উদাহরণস্বরূপ, ক্যালসিয়াম স্বতঃস্ফূর্তভাবে পানির সাথে ম্যাগনেসিয়ামের চেয়ে দ্রুত এবং ক্যালসিয়াম হাইড্রোক্সাইড ও হাইড্রোজেন গ্যাস উৎপাদনের ক্ষেত্রে স্ট্রন্টিয়ামের চেয়ে কম দ্রুত প্রতিক্রিয়া দেখায়। এটি বাতাসে অক্সিজেন ও নাইট্রোজেনের সাথে যথাক্রমে ক্যালসিয়াম অক্সাইড ও ক্যালসিয়াম নাইট্রাইডের মিশ্রণ তৈরি করে। বায়ুর আপেক্ষিক আর্দ্রতা ৩০% এর চেয়ে কম হলে ক্যালসিয়ামকে অনির্দিষ্টকালের জন্য কক্ষ তাপমাত্রায় সংরক্ষণ করা যেতে পারে। থাম্ব|237x237পিক্সেল|ক্যালসিয়াম এর ইলেক্ট্রন বিন্যাস ক্যালসিয়াম অক্সাইড বা CaO হচ্ছে ক্যালসিয়ামের সাধারণ একটি অক্সাইড। এছাড়া অক্সিজেনের উচ্চ চাপে ক্যালসিয়ামকে অক্সিডাইজ করলে ক্যালসিয়াম পারঅক্সাইড বা CaO2 পাওয়া যায়। ক্যালসিয়াম হাইড্রক্সাইড বা Ca(OH)2 একটি অত্যন্ত শক্তিশালী ক্ষারক। ক্যালসিয়ামের প্রধান খনিজ ক্যালসিয়াম কার্বোনেট (CaCO3) ও ক্যালসিয়াম সালফেট (CaSO4)। পৃথিবীতে এগুলোই ক্যালসিয়ামের প্রধান উৎস।
Ca2+ আয়নের আকার বেশ বড়। ক্যালসিয়াম সহজেই ইডিটিএ এবং পলিফসফেটের মতো অক্সিজেন চিলেটের সাথে যুক্ত হয়, যার মাধ্যমে কঠিন পানি থেকে ক্যালসিয়াম আয়নগুলোকে পৃথক করা যায়।